
Grozījumi Ministru kabineta 2019. gada 28. maija noteikumos Nr. 228 "Slaucamo govju un slaucamo kazu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas un ciltsdarba likuma
13. panta pirmo daļu
· Izdarīt Ministru kabineta 2019. gada 28. maija noteikumos Nr. 228 "Slaucamo govju un slaucamo kazu pārraudzības un snieguma pārbaudes kārtība" (Latvijas Vēstnesis, 2019, 108. nr.; 2022, 14. nr.) šādus grozījumus:
· 1. Izteikt 6. punktu šādā redakcijā:
· "6. Pārraudzības datus iegūst persona, kura individuāli kontrolē katru pārraudzībā vai snieguma pārbaudē esošo govi un kazu un kura ir saņēmusi sertifikātu vai apliecību govju vai kazu pārraudzībai saskaņā ar normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu (turpmāk – pārraugs)."
· 2. Izteikt 9. punktu šādā redakcijā:
· "9. Eksterjera vērtēšanas datus iegūst fiziska persona, kura novērtē katras snieguma pārbaudē esošās govs un kazas eksterjeru un kura ir saņēmusi sertifikātu govju vai kazu vērtēšanai saskaņā ar normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu (turpmāk – vērtēšanas eksperts)."
· 3. Izteikt 10.2. apakšpunktu šādā redakcijā:
· "10.2. noslēgusi līgumu ar Lauku atbalsta dienestu (turpmāk – dienests) par pārraudzības datu apmaiņu (turpmāk – piena laboratorija)."
· 4. Izteikt 11. punktu šādā redakcijā:
· "11. Pārraudzības datus, eksterjera vērtēšanas datus un citus datus govju un kazu ģenētiskās kvalitātes noteikšanai reģistrē dienesta tīmekļvietnē ciltsdarba, snieguma pārbaudes un pārraudzības informācijas datubāzē (turpmāk – datubāze)."
· 5. Izteikt 12. punktu šādā redakcijā:
· "12. Dienests atbilstoši normatīvajiem aktiem par fizisko personu datu apstrādi nodrošina autorizētu pieeju datubāzei ganāmpulka īpašniekam, pārraugam, govju vērtēšanas ekspertam, piena laboratorijas darbiniekam un šķirnes lauksaimniecības dzīvnieku audzētāju biedrībai, kas atzīta saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanu, kā arī audzēšanas programmas apstiprināšanu (turpmāk – biedrība)."
· 6. Izteikt 14.2. apakšpunktu šādā redakcijā:
· "14.2. paziņo dienestam par pārraudzības uzsākšanu."
· 7. Izteikt 16. punktu šādā redakcijā:
· "16. Dienests nodrošina pārraudzības uzdevumu, kurā norāda šādu informāciju:
· 16.1. par pārraudzības ganāmpulku:
· 16.1.1. ganāmpulka īpašnieku (personas vārdu, uzvārdu vai nosaukumu);
· 16.1.2. ganāmpulka un novietnes datus;
· 16.2. par pārraudzības ganāmpulka kontroli:
· 16.2.1. kontroles datumu;
· 16.2.2. kontrolējamo dzīvnieku vārdus un identifikācijas numurus;
· 16.2.3. atbilstoši pārraudzības ganāmpulka pārraudzības plānam piena daudzuma noteikšanas mērvienību, piena daudzuma noteikšanas biežumu un paraugu ņemšanas biežumu."
· 8. Izteikt 23. punktu šādā redakcijā:
· "23. Piena daudzuma mērīšanas līdzekļu precizitāti pārbauda institūcija, kas ar dienestu ir noslēgusi līgumu par piena daudzuma mērīšanas līdzekļu precizitātes pārbaudi, atzīšanu par derīgiem pārraudzības datu ieguvei un datu apmaiņu. Dienests informāciju par minētajām institūcijām ievieto savā tīmekļvietnē."
· 9. Izteikt 23.2 punktu šādā redakcijā:
· "23.2 Piena daudzuma noteikšanai var izmantot svarus, kuru precizitāte ir pārbaudīta pirms pārraudzības uzsākšanas atbilstoši normatīvajiem aktiem par mērījumu vienotību. Ganāmpulka īpašnieks septiņu dienu laikā pēc svaru pārbaudes iesniedz dienestā svaru verificēšanas sertifikāta kopiju. Dienests pēc svaru verificēšanas sertifikāta saņemšanas izsniedz ganāmpulka īpašniekam šo noteikumu 24. punktā minēto uzlīmi un informāciju par svaru pārbaudi reģistrē datubāzē."
· 10. Izteikt 24. punktu šādā redakcijā:
· "24. Piena daudzuma mērīšanas līdzekļa identifikācijai šo noteikumu 23. punktā minētā institūcija izmanto uzlīmes ar dienesta izsniegtu identifikatoru."
· 11. Izteikt 31. punktu šādā redakcijā:
· "31. Ja kontroles rezultāti nav objektīvi (turpmāk – neatbilstoša kontrole), septiņu dienu laikā pēc piena parauga noņemšanas var veikt atkārtotu kontroli. Atkārtotajā kontrolē iekļauj tikai tos dzīvniekus, par kuriem iegūtie rezultāti nav objektīvi. Atkārtotai kontrolei no dienesta pieprasa atkārtotas kontroles pārraudzības uzdevumu un tajā norāda kontroles veidu – R – atkārtota kontrole."
· 12. Izteikt 32. punktu šādā redakcijā:
· "32. Pēc pārraudzības ganāmpulka kontroles pārraugs par kontroles rezultātiem ziņo dienestam vienā no šādiem veidiem:
· 32.1. aizpildīta pārraudzības uzdevuma datus augšupielādē datubāzē dienesta izsniegtās elektroniskās CSV datu tabulas veidā līdz dienai, kad saskaņā ar šo noteikumu 34. punktu uz piena laboratoriju tiek nosūtīti piena paraugi;
· 32.2. aizpildītu pārraudzības uzdevumu nosūta piena laboratorijai papīra formā atbilstoši šo noteikumu 34. punktam."
· 13. Izteikt 45. punktu šādā redakcijā:
· "45. Govs dzīvmasu nosaka, kā arī piena atdeves ātrumu un govs temperamentu vērtē šo noteikumu 39. un 40. punktā minētajā laikposmā un šos datus 20 dienu laikā pēc eksterjera vērtēšanas nosūta dienestam."
· 14. Izteikt 46. punktu šādā redakcijā:
· "46. Šo noteikumu 38. un 44. punktā minētos datus nosaka, kā arī informāciju šo noteikumu 45. punktā minētajā kārtībā dienestam nosūta pārraugs vai vērtēšanas eksperts, ja ganāmpulka īpašnieks tā ir vienojies ar minētajām personām."
· 15. Izteikt 53. punktu šādā redakcijā:
· "53. Biedrība eksterjera vērtēšanas datus reizi gadā nosūta dienestam."
· 16. Izteikt 54. punktu šādā redakcijā:
· "54. Dienests, nodrošinot pārraudzības datu uzskaiti un apstrādi:
· 54.1. aizstāj kontroles rādītājus ar prognozētajiem rādītājiem, ja ir vismaz viens no šādiem gadījumiem:
· 54.1.1. izslaukums:
· 54.1.1.1. govij dienā ir mazāks par trim kilogramiem (un pārraudzības uzdevumā komentāros ir norādīts viens no šo noteikumu 27.1. apakšpunktā minētajiem iemesliem) vai lielāks par 99,9 kilogramiem;
· 54.1.1.2. kazai dienā ir mazāks par 0,3 kilogramiem (un pārraudzības uzdevumā komentāros ir norādīts viens no šo noteikumu 27.1. apakšpunktā minētajiem iemesliem) vai lielāks par 30 kilogramiem;
· 54.1.2. tauku saturs pienā:
· 54.1.2.1. govij ir mazāks par 1,5 procentiem vai lielāks par deviņiem procentiem;
· 54.1.2.2. kazai ir mazāks par diviem procentiem vai lielāks par deviņiem procentiem;
· 54.1.3. olbaltumvielu saturs pienā govij vai kazai ir mazāks par vienu procentu vai lielāks par septiņiem procentiem;
· 54.1.4. kontroles rādītāji attiecībā uz izslaukumu, tauku saturu pienā vai olbaltumvielu saturu pienā par vairāk nekā 50 procentiem atšķiras no iepriekšējā kontrolē iegūtajiem rādītājiem;
· 54.1.5. šo noteikumu 19.1. un 19.2. apakšpunktā minētais iemesls;
· 54.2. atkārtotā kontrolē iegūtos kontroles datus iekļauj ražības aprēķinā, bet neatbilstošās kontroles datus aprēķinā neizmanto;
· 54.3. aprēķina standartražību:
· 54.3.1. govij par 305 dienām;
· 54.3.2. kazai par 240 dienām;
· 54.4. aprēķina kazas slaukšanas perioda ražību, ja kazu pārraudzība vai snieguma pārbaude notiek atbilstoši šo noteikumu 21.2.2. apakšpunktam;
· 54.5. pārtrauc laktācijas uzskaiti, ja:
· 54.5.1. izslaukums:
· 54.5.1.1. govij dienā ir mazāks par trim kilogramiem un pārraudzības uzdevumā komentāros kā iemesls saskaņā ar šo noteikumu 27.3. apakšpunktu ir norādīta cietstāve vai nav norādīts iemesls;
· 54.5.1.2. kazai dienā ir mazāks par 0,3 kilogramiem un pārraudzības uzdevumā komentāros kā iemesls saskaņā ar šo noteikumu 27.3. apakšpunktu ir norādīta cietstāve vai nav norādīts iemesls;
· 54.5.2. pēc kontroles uzsākšanas ir paziņots par govs vai kazas izmantošanu zīdīšanai;
· 54.6. neaprēķina standartražību, ja:
· 54.6.1. tiek pārkāpts šo noteikumu 19.1. apakšpunktā minētais nosacījums;
· 54.6.2. aprēķināmās standartražības periodā:
· 54.6.2.1. govij ir mazāk par pieciem derīgiem ar prognozētajiem rādītājiem neaizvietotiem kontroles rezultātiem;
· 54.6.2.2. kazai ir mazāk par trim derīgiem ar prognozētajiem rādītājiem neaizvietotiem kontroles rezultātiem;
· 54.6.3. laktācija ir īsāka par:
· 54.6.3.1. 240 dienām govij;
· 54.6.3.2. 150 dienām kazai;
· 54.6.4. kazas pārraudzība vai snieguma pārbaude notiek atbilstoši šo noteikumu 21.2.2. apakšpunktam;
· 54.7. atzīst pārraudzības datu ierakstus par neobjektīviem un pārrēķina atbilstošo laktāciju ražību, pamatojoties uz virspārraudzības rezultātiem, kā arī pārraudzības un snieguma pārbaudes darba kontroles rezultātiem."
· 17. Izteikt 55. punktu šādā redakcijā:
· "55. Dienests papildus šajos noteikumos minētajam:
· 55.1. atbilstoši pārraudzības plānam nosūta pārraugam vai ganāmpulka īpašniekam pārraudzības datu apstrādes rezultātus;
· 55.2. katru gadu līdz 1. februārim sagatavo pārraudzības datu kopsavilkumu par iepriekšējo pārraudzības un snieguma pārbaudes gadu un ievieto to savā tīmekļvietnē;
· 55.3. atlasa datubāzē iespējami kļūdainos pārraudzības datus, kā arī pēc nejaušas izlases principa augstražīgu ganāmpulku pārraudzības datus virspārraudzībai;
· 55.4. izmanto govju pārraudzības un eksterjera vērtēšanas datus govju ciltsvērtības noteikšanai."
· 18. Izteikt 56. punktu šādā redakcijā:
· "56. Dienests virspārraudzību veic katru gadu, pārbaudot pārraudzības datu ticamību pārraudzības un snieguma pārbaudes ganāmpulkos, kuru dati attiecīgajā gadā atlasīti saskaņā ar šo noteikumu 55.3. apakšpunktu."
· 19. Izteikt 59. punktu šādā redakcijā:
· "59. Virspārraudzības rezultātus izvērtē dienesta komisija, kas izveidota atbilstoši normatīvajiem aktiem par prasībām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu (turpmāk – komisija)."
· 20. Izteikt 61. punktu šādā redakcijā:
· "61. Ja komisija saskaņā ar šo noteikumu 60. punktu pieņēmusi lēmumu par ganāmpulka pārraudzības datu anulēšanu, dienests datubāzē attiecīgā ganāmpulka pārraudzības datiem pievieno atzīmi, ka minētie dati nav izmantojami ciltsdarbā."
· 21. Izteikt 63. punktu šādā redakcijā:
· "63. Komisijas lēmumus var apstrīdēt mēneša laikā no to spēkā stāšanās dienas, iesniedzot iesniegumu dienesta direktoram. Dienesta direktora lēmumu var pārsūdzēt tiesā Administratīvā procesa likumā noteiktajā kārtībā."
· 22. Izteikt 65.2. apakšpunktu šādā redakcijā:
· "65.2. persona, kura vērtē eksterjeru, nav saņēmusi sertifikātu, kas noteikts normatīvajos aktos par prasībām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu."
· 23. Izteikt 67. punktu šādā redakcijā:
· "67. Ja atbilstoši DNS analīžu rezultātiem nepieciešami attiecīgā dzīvnieka izcelsmes datu labojumi datubāzē, biedrība informē dienestu. Dienests izdara nepieciešamos labojumus."

